شەفەق
نیوز/ خەڵک سێ گەڕەک لە قەزای خانەقین، ک لە سەردەم رژیم وەرین کەفتنە وەر بارکردن،
داوای گلەوداین زەویلیان  کردن، ک وەرجە بارکردنیان
لەناوی بوینە، ئەوەیش دویای ١٨ ساڵ لە گلەوخواردنیان ئەرا ناوچەیلیان.
خەڵک
گەڕەکەیل سیروان و بەختیاری و بان میل، ئەرا ئاژانس شەفەق نیوز داوایلیان رەسانن ک
ئەو زەویەیلە ک دویای گلەوخواردنیان لە بارکردن رژیم وەرین وەناویان توومار بکریەن.
ئەندازیار
سۆران عەلی وەڕێەوبەر شارەوانی خانەقین سەروە هەرێم کوردستان، ئەرا ئاژانس شەفەق
نیوز وت: زیاتر لە ٦٠٠ خیزان لە گەڕەکەیل بەختیاری و سیروان و بان میل وەبان زیاتر
لە ٢٠٠٠ ماڵ بەشەو بوینە، چەوەڕی تەواوکردن ریکارەیل توومارکردن ئەو زەویەیلە وەناویان
کەن،  ک دویای رمیان رژیم سەدام وەپیان بەشەو
کریان.
وتیش:
خیزانەیل ئەو سێ گەڕەکە نەتەوەیان هەمەڕەنگە و لەبارکردن ناچاری رژیم وەرین گلەو خواردنە،
و لەوەر قەرەباڵغی دانیشتگی و قەیران نیشتەجیبوین، زەوی لەی سێ گەڕەگە ئەرایان بەشەو
کریا، ئەوەیش وە بنەمای بەیاننامەیلیگ  فەرمی
لەلای ئیدارەی خانەقین.
لەوەر
قەیران دیرکەفتن ریکارەیل ماڵداری، فرە لە خیزانەیل ماڵەیلیان فرووشتن، و بەشیگیش لە
زەویەیل ئەرا چەن جاریگ فرووشیان.
وەڕیەوبەر
شارەوانی خانەقین داوای زویکردن لە خاوەندارکردن زەویەیل ئەرا ئەوانەگ لە بارکردن گلەو
خواردنە، جویر مسۆگەرکردنیگ تەواوی ئەرا مافەیلیان و سووکروکردن لاییگ لەو زیانە ک
لەبارکردن ناچاری کەفتە وەریان.
